hu hu hu hu en hu en hu hu hu hu hu hu hu en hu hbs_lat hu cs pl hu ms en hu hu fr hu hu hu hu hu hu hu fi hu fi hu en hu en hu en hu fi hu en hu fi hu et hu et hu hu hu en en en fr en en en en en en en hu en en en en en en en hu hu hu en fr hu hu hu hu en hu hu hu en
Japán - GYEREKEKKEL - Angkor Tours
JAPÁN | INFO                                                                     KETTESBEN | GYEREKEKKEL | BARÁTOKKAL
Szamurájok és gésák, hatalmas Buddha szobrok és modern manga-világ. Ez mind Japán, amelyet utunk során megismerhetünk. Ez az útiterv, bár a „kötelező” látnivalókat számba veszi, mégis minden napra tartogat valami gyerekek számára is izgalmas érdekességet (hajókirándulás, bambuszerdő, szarvasok), „tempója” is családi utazáshoz igazodik. A hosszabb távolságokra a világhírű gyorsvasúton, a Shinkansenen száguldunk. Tavasztól őszig a körutat kiegészíthetjük strandolással Okinawa homokos strandjain.
1. nap Budapest - Tokyo
Repülés Budapestről  átszállással. Éjszaka a repülőgépen.
Érkezés Tokyóba, Japán fővárosába. Transzfer a szállodába. Szállás: Tokyo
A délelőttöt a nyüzsgő főváros felhőkarcolói között megbújó, valaha virágzó szórakozó negyedben, Asakusában sétálva töltjük. Az óriási lampion alatt besétálunk a főváros legősibb buddhista szentélyébe, a Sensoji falai közé. Ismerkedünk a Japán világával. Ebédre megkóstolhatjuk a tempurát, amely Asakusa egyik specialitása. Délután hajókirándulást teszünk Odaiba mesterséges szigetére, hogy a fővárosra kicsit távolabbról is rálássunk. Akár a hatalmas óriáskerékre is felülhetünk, innen csodálva az ultramodern épületeket. Szállás: Tokyo
4. nap Tokyo – Kamakura – Tokyo
Reggeli után vonattal utazunk Kamakurába (kb. 1 óra), ahol a 13 méter magas bronz Óriás Buddha-szobor mellett olyan csodákat is megtekintünk, mint Japán legnagyobb fából faragott Kannon istennő szobrát a Hasederában, a legősibb zen tanítókolostort, a Kenchojit vagy a bambuszligetéről híres Hokokujit, nem beszélve a Kamakurai-öböl panorámájáról. Kamakura 360 fokban. Visszatérünk Tokyóba, ahol az éjszakát töltjük. Szállás: Tokyo
5. nap Tokyo – Kanazawa
Reggeli után gyorsvasúttal utazunk Kanazawába (3 óra). Érkezés, becsekkolás után útnak indulunk, hogy meglátogassuk Japán egyik legszebb és leghíresebb kertjét, a Kenrokuent. A park bejárása után az Edo-kori nemesi udvarház életébe nyerünk bepillantást a különleges faszerkezetű Seisonkaku kastély berendezett termeit járva. A kastély a legépebben megmaradt műemlékek egyike Japánban. Az Omicho piac közelében könnyű ebédhez jutnunk és a tenger gyümölcseit is megcsodálhatjuk. Délután két választásunk lehet: Betérünk a többszáz éves Nomura rezidenciára, hogy a szamurájok rejtélyes világával ismerkedjünk, vagy egy morihachit, vagyis apró édességeket készítő műhelybe lépünk be, ahol mi is kipróbálhatjuk az édességek formázását.  Szállás: Kanazawa
6. nap Kanazawa – Kyoto
Reggeli után a gyorsvasúttal (kb 2,5 óra) Japán történelmi fővárosába, Kyotóba utazunk. A 17 világörökségi helyszínnel büszkélkedő városban az első célpontunk a Kiyomizudera, az egyik legöregebb japán buddhista templom, amely nem csupán értékes építészeti emlékei, hanem a teraszáról elénk táruló panoráma – Kyoto látványa miatt is egyedülálló látványosság. Később lesétálunk a hajdani mulató negyedbe, a Gionba, ahol az utcákon, reményeink szerint, maikókkal, vagyis gésa-tanulókkal is találkozunk. Szállás: Kyoto
Reggel újabb kastély vár ránk, amely szintén rejtéllyel teli: a Tokugawa uralkodók Nijó kastélyában olyan padlón sétálhatunk, amely minden lépésre fülemüle hangját utánozza. Bizony, illetéktelenek sohasem juthattak a sógunok közelébe… Később Kyoto egyik leghíresebb látnivalóját, a Tükör-tó partján álló Kinkakujit, vagyis Arany pagodát keressük fel. Az arany épület és tükörképének együttes látványa felejthetetlen élményt nyújt. Délutánunkat Kyoto Arashiyama kerületében, annak mesés bambuszerdejében és a környező kis utcák forgatagában fejezzük be. Szállás: Kyoto
8. nap Kyoto – Nara – Kyoto
Reggel vonattal utazunk (40 perc) Japán 8. századi fővárosába, Narába: a Todaiji-szentélyben a világ leghatalmasabb bronz Buddha-szobrát, a Daibutsudent csodáljuk meg, majd a Nara-park szabadon sétáló és rendkívül barátságos szarvasai között időzünk. Délután visszautazunk Kyotóba (40 perc). Szállás: Kyoto
9. nap Kyoto – Osaka
Reggeli után irány Osaka, újra a gyorsvasúttal (30 perc). A délután a gyerekeké: a Kid’s Plaza Osaka egy hatalmas játszótérnek látszik, valójában komoly tudományos ismereteket tanító központ, ahol minden kipróbálható, tapintható, hallható, több órás szórakozás és tanulás, elsősorban kisebb gyerekek számára. Eltérő érdeklődés, életkor esetén az Osaka Aquarium remek választás, hisz a világ egyik legnagyobb ilyen létesítménye, itt azonban, népszerűségének köszönhetően elég nagy tömegre számíthatunk. Az Aquarium a kereskedelmi kikötőben található, mindig van esélyünk egy-két hatalmas tengerjáró hajó megpillantására is. Az esténket a nyüzsgő Dontonbori negyedben tölthetjük, ahol a „street food” választék talán a legnagyobb egész Japánban. Szállás: Osaka
A repülőjárattól függően pihenés a hotelben, majd transzfer a repülőtérre.
11. nap Osaka – Budapest
1800 EUR/fő / GAZDASÁGOS
ALIYA RESORT & SPA
2200 EUR/fő / HANGULATOS
2800 EUR/fő / RENDKÍVÜLI
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours